b'\n_START_ARTICLE_\nRodney Hilton\n_START_SECTION_\nBiografia\n_START_PARAGRAPH_\nEs va educar en una fam\xc3\xadlia d\'unitarians militants del Partit Laborista Independent. Va estudiar a la Manchester Grammar School i al Balliol College, on conegu\xc3\xa9 Christopher Hill i Denis Healey. En el seu doctorat Hilton va estudiar l\xe2\x80\x99economia rural de Leicestershire entre els segles XIII i XV._NEWLINE_Durant la Segona Guerra Mundial es va unir a l\'ex\xc3\xa8rcit brit\xc3\xa0nic i va servir al nord d\'\xc3\x80frica, S\xc3\xadria, Palestina i It\xc3\xa0lia. Al seu retorn va esdevenir professor de la Universitat de Birmingham. on va romandre durant 36 anys._NEWLINE_El 1950, Hilton amb Hyman Fagan va publicar "La Revolta de 1381". Com va assenyalar Christopher Dyer: " Es va prendre seriosament als camperols medievals, com a persones amb idees, que van poder intervenir en accions 0rganitzades ... Hilton va veure en aquesta rebel\xc2\xb7li\xc3\xb3, dirigida per John Ball i Wat Tyler, un programa coherent i efectes duradors, els quals havien estat negats per historiadors que eren menys comprensius cap als rebels._NEWLINE_Hilton, membre del Partit Comunista de la Gran Bretanya, es va unir a E.P. Thompson, Christopher Hill, Eric Hobsbawm, A.L. Morton, Raphael Samuel, George Rude, John Saville, Dorothy Thompson, Edmund Dell, Victor Kiernan i Maurice Dobb al Grup d\'Historiadors del Partit Comunista. El 1952 els membres del grup van fundar la publicaci\xc3\xb3 "Past and Present". Durant els anys seg\xc3\xbcents, la revista va ser pionera en l\'estudi de la hist\xc3\xb2ria de la classe treballadora._NEWLINE_Desil\xc2\xb7lusionat pels esdeveniments de la Uni\xc3\xb3 Sovi\xc3\xa8tica i per la invasi\xc3\xb3 d\'Hongria, Hilton, igual que molts historiadors marxistes, va deixar el Partit Comunista de Gran Bretanya el 1956._NEWLINE_Entre les obres de Hilton cal esmentar "The English Peasantry in the Later Middle Ages" (1975), "The Transition From Feudalism to Capitalism" (1976), "Bond Man Made Free: Medieval Peasant Movements and the English Rising of 1381" (1977), "Class Conflict and the Crisis of Capitalism" (1985), "English and French Towns in Feudal Society: A Comparative Study" (1995)._NEWLINE_Rodney Hilton va morir el 7 de juny del 2002.'